Muchidzidzo fundoyetsimba, fosi yerudzindi kana kuti rudzindi (friction kuEnglish) imhando yefosi inowanikwa pakati pemitumbi iri kufamba yakagumhana. Fosi iyi inowanikwawo zvakare pakati pemitumbi inobhururuka mudenga nemweya uri mudenga macho. Pano pachapiwa mitsara inotaridzaa kuti sei friction yatrurikirwa kunzi rudzindi. Shoko rokuti -dzindi rinotaura kusada, kupikisa, kudzivisa, kukakarara. Menzaniso ndiyo iri pasi: Kudzinda (reluctance, unwillingness) - Mwana kana achidzinda-dzinda ndiko kuzivisa vabereki kuti haasakabudirira muchikoro. Apa kureva When a child shows unwillingness to do anything at home that is a sign to his parents that he has failed at school. Dzindi (Working against; or opposing) - Akamuti dzindi achimurevera nhema. Apa kureva He worked against him by telling lies about him. Dzinduka (Be resistant) - Injini yeBhazi yaidzinduka kumuka mangwanani nokuti kwakanga kuri kutonhora. Muchova pauno famba, unogoneswa kuenda mberi nokuda kwefosi yerudzindi iri pakati penzira nemavhiri emuchovha. Rudzindi pakati pemavhiri emuchovha nemugwagwa rwakakosha zvikurusei kana kwanaya kuti muchovha usatsvedza pamugwagwa. Munhu paano famba anokwanisa kuenda mberi nokuda kwefosi yerudzindi rwuri pakati petsoka dzake nepanzira pakatsikwa. Rudzindi rwunokonzerewo kuti mutumbi uri kufamba uzogumisidza wamira usisafambe kana pasina fosi iri kusairira.